Elokuva sai kuusi Oscar-ehdokkuutta vuoden 2021 gaalassa parhaasta elokuvasta, alkuperäisestä käsikirjoituksesta, miespääosasta (Ahmed), miessivuosasta (Raci), leikkauksesta ja äänityksestä. Elokuva sai Oscarin äänisuunnittelusta, jossa oli mukana kolme suomalaista, foley-artisti Heikki Kossi, äänittäjä Kari Vähäkuopus ja äänileikkaaja Pietu Korhonen. Ahmed sai parhaan miespääosan ehdokkuudet myös Golden Globe-, Screen Actors Guild-, Bafta- ja Critics’ Choice -palkintogaaloissa. Suomalaiset foley-artistit Heikki Kossi, Kari Vähäkuopus ja Pietu Korhonen palkittiin elokuvasta äänitöiden ammattilaisten Cinema Audio Society (CAS) -gaalassa huhtikuussa 2021.